KOMISIJOS REGLAMENTAS (EB) Nr. 1539/2006
2006 m. spalio 13 d.
patvirtinantis planą, pagal kurį valstybėms narėms skiriamos 2007 biudžetiniams metams priskirtinos lėšos maistui iš intervencinių atsargų tiekti labiausiai nepasiturintiems asmenims Bendrijoje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. gruodžio 10 d. Tarybos reglamentą (EEB) Nr. 3730/87, nustatantį bendrąsias maisto iš intervencinių atsargų tiekimo paskirtoms organizacijoms, jį skirstančioms labiausiai nepasiturintiems asmenims Bendrijoje, taisykles (1), ypač į jo 6 straipsnį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio politikos priemones dėl euro (2), ypač į jo 3 straipsnio 2 dalį,
kadangi:
(1)
Pagal 1992 m. spalio 29 d. Komisijos reglamento (EEB) Nr. 3149/92, nustatančio išsamias maisto iš intervencinių atsargų tiekimo labiausiai nepasiturintiems asmenims Bendrijoje taisykles (3), 2 straipsnį Komisija turi patvirtinti paskirstymo planą, finansuotiną iš 2007 biudžetiniais metais turimų lėšų. Plane pirmiausia kiekvienai priemonę taikančiai valstybei narei turėtų būti nustatoma didžiausia suma, skiriama jos plano daliai įgyvendinti, ir kiekvienos rūšies produkto kiekis, kuris turi būti paimtas iš intervencinių agentūrų turimų atsargų.
(2)
Valstybės narės, ketinančios įgyvendinti šį 2007 m. skirtą planą, pateikė informaciją, kurios reikalaujama pagal Reglamento (EEB) Nr. 3149/92 1 straipsnio nuostatas.
(3)
Skiriant lėšas turi būti atsižvelgta į valstybių narių patirtį ir į tai, kokiu mastu jos naudojo ankstesniais metais joms skirtas lėšas.
(4)
Reglamento (EEB) Nr. 3149/92 2 straipsnio 3 dalies 1 pastraipos c punkte numatyta skirti subsidijas pirkti rinkoje produktams, kurių laikinai nėra intervencinėse atsargose. Kadangi nugriebto pieno miltelių bei ryžių atsargos intervencinėse agentūrose šiuo metu yra labai nedidelės, ir jau yra pasirengta jas parduoti rinkoje pagal Reglamento (EEB) Nr. 3149/92 nuostatas, yra būtina nustatyti subsidijas, kad 2007 m. planui įgyvendinti reikalingus nugriebto pieno miltelius bei ryžius būtų galima pirkti rinkoje, nes 2006 metais nėra numatyti šių produktų pirkimai. Be to, siekiant užtikrinti, kad tiekimo sutarties sąlygos būtų tinkamai įvykdytos, turi būti įvestos specialios nuostatos.
(5)
Siekiant atsižvelgti į konkrečius kai kurių valstybių narių poreikius, turi būti leidžiama pašalinti javus, atlyginant už ryžius ir ryžių produktus, pagal Reglamento (EEB) Nr. 3149/92 4 straipsnio 1 dalies b punkto trečią pastraipą.
(6)
Reglamento (EEB) Nr. 3149/92 7 straipsnio 1 dalyje numatoma, kad, jei valstybė narė savo intervencinėse atsargose neturi produktų, reikalingų įgyvendinant metų planą, tuos produktus galima perkelti iš kitos valstybės narės. Todėl perkėlimai Bendrijos viduje, būtini įgyvendinant 2007 m. planą, turėtų būti leidžiami taikant Reglamento (EEB) Nr. 3149/92 7 straipsnyje pateiktas sąlygas.
(7)
Siekiant įgyvendinti planą operacija, apibrėžta Reglamento (EB) Nr. 2799/98 3 straipsnyje, turėtų būti atliekama tą dieną, kurią prasideda viešajam sandėliavimui sukauptų atsargų administravimo finansiniai metai.
(8)
Rengdama planą, Komisija pagal Reglamento (EEB) Nr. 3149/92 2 straipsnio 2 dalies nuostatas konsultavosi su pagrindinėmis organizacijomis, susipažinusiomis su labiausiai nepasiturinčių žmonių problemomis Bendrijoje.
(9)
Šiame reglamente numatytos priemonės atitinka visų susijusių vadybos komitetų nuomonę,
PRIĖMĖ ŠĮ REGLAMENTĄ:
1 straipsnis
Pagal Reglamento (EEB) Nr. 3730/87 nuostatas maisto produktų, skirtų labiausiai nepasiturintiems asmenims Bendrijoje, paskirstymas 2007 m. yra vykdomas pagal paskirstymo planą, numatytą šio reglamento I priede.
2 straipsnis
1. Valstybėms narėms skiriamos subsidijos pirkti rinkoje nugriebto pieno miltelius ir ryžius, reikalingus įgyvendinant 1 straipsnyje nurodytą planą, yra nustatytos II priede.
2. Sutartis dėl 1 straipsnio dalyje nurodytų nenugriebto pieno miltelių ir ryžių tiekimo yra pasirašoma su sąlyga, kad jos laimėtojas intervencinės agentūros vardu pateikia savo pasiūlytai kainai lygų užstatą.
3 straipsnis
Šiuo straipsniu yra leidžiamas šio reglamento III priede išvardytų produktų perkėlimas Bendrijos viduje taikant Reglamento (EEB) Nr. 3149/92 7 straipsnyje nustatytas sąlygas.
4 straipsnis
Siekiant įgyvendinti šio reglamento 1 straipsnyje nurodytą planą operacija, nurodyta Reglamento (EB) Nr. 2799/98 3 straipsnyje, yra atliekama 2006 m. spalio 1 d.
5 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. spalio 13 d.